– I Norge gir den enkelte borger nesten halvparten av alt hen tjener til felleskapet. Hva er det som muliggjør en så omfattende samfunnskontrakt?

– Folk betaler inn så mye fordi de føler at de får noe igjen for pengene. Den eneste grunnen til at vi har et velferdssamfunn, er at folk mener at det gagner dem selv, og at de vil være med på å løfte hverandre, svarer Mani Hussaini.

Minerva møter Hussaini (28), som har vært leder for AUF siden 2014, til en samtale om tillit, innvandring, flyktningesystemet og sosialdemokratiets framtid.